# Cefalàlgia tensional

La cefalàlgia (o cefalea) tensional (també denominada cefalea muscular o vasomotora) és un tipus de cefalàlgia contínua, no pulsàtil, en què el pacient refereix habitualment un dolor opressiu, que envolta la part alta del cap. La duració és variable, entre uns pocs minuts i uns quants dies i, en general, no s'acompanya d'altres símptomes. La presència d'altres alteracions, més enllà del dolor, posa en dubte el diagnòstic. Tot i que el tractament més idoni és l'eliminació del factor estressant, aquests pacients consulten sovint el neuròleg.

## Causes

Habitualment és originada per una contracció continuada pels músculs del cap i coll, produint-se una isquèmia a l'interior del múscul contret. Aquesta tensió pot deure's a una postura corporal incorrecta, exposició a situacions d'estrès social o psicològic o constituir una reacció normal al cansament intens. Sovint s'associa a:
* Trastorns de la son.
* Trastorns afectius.
* Estats d'angoixa.

## Tractament

Les cefalees episòdiques de tipus tensional responen generalment bé a medicacions habituals com ara els AINEs (el que ha demostrat ser més útil de tots ells és l'ibuprofè). Altres medicacions útils inclouen l'amitriptilina la mirtazapina, els mecanismes de biofeedback i el valproat sòdic (com a profilaxi). També s'han assajat altres tractaments com ara la toxina botulínica (amb resultats variats) i l'acupuntura.

## Referències

* ↑ Holroyd KA, O'Donnell FJ, Stensland M, Lipchik GL, Cordingley GE, Carlson BW «Management of chronic tension-type headache with tricyclic antidepressant medication, stress management therapy, and their combination: a randomized controlled trial». JAMA, 285, 17, maig 2001, pàg. 2208–15. PMC: 2128735. PMID: 11325322. (anglès)
* ↑ de Ru JA, Buwalda J «Botulinum toxin A injection into corrugator muscle for frontally localised chronic daily headache or chronic tension-type headache». J Laryngol Otol, juny 2008, pàg. 1–6. DOI: 10.1017/S0022215108003198. PMID: 18588738. (anglès)
* ↑ Nestoriuc Y, Rief W, Martin A «Meta-analysis of biofeedback for tension-type headache: efficacy, specificity, and treatment moderators». J Consult Clin Psychol, 76, 3, juny 2008, pàg. 379–96. DOI: 10.1037/0022-006X.76.3.379. PMID: 18540732. (anglès)
* ↑ Rains JC «Change mechanisms in EMG biofeedback training: cognitive changes underlying improvements in tension headache». Headache, 48, 5, maig 2008, pàg. 735–6; discussion 736–7. DOI: 10.1111/j.1526-4610.2008.01119_1.x. PMID: 18471128. (anglès)
* ↑ Yurekli VA, Akhan G, Kutluhan S, Uzar E, Koyuncuoglu HR, Gultekin F «The effect of sodium valproate on chronic daily headache and its subgroups». J Headache Pain, 9, 1, febrer 2008, pàg. 37–41. DOI: 10.1007/s10194-008-0002-5. PMID: 18231713. (anglès)
* ↑ Davis MA, Kononowech RW, Rolin SA, Spierings EL «Acupuncture for Tension-Type Headache: A Meta-Analysis of Randomized, Controlled Trials». J Pain, maig 2008. DOI: 10.1016/j.jpain.2008.03.011. PMID: 18499526. (anglès)

## Enllaços externs

* Associació Espanyola de Pacients amb Cefalea (AEPAC) (castellà)
* Societat Catalana de Neurologia (SCN) Arxivat 2007-10-10 a Wayback Machine.
* Societat Espanyola Neurologia (SEN) (castellà)
* Grup d'Estudi de Cefalea de la Societat Espanyola Neurologia (SEN) (castellà)
* Vídeo de Cefalea de la Societat Espanyola Neurologia (SEN) Arxivat 2008-06-25 a Wayback Machine. (castellà)